PMIndiaData/PMIndiaSum huggingface dataset:
ബഹിരാകാശം ഉപയോഗപ്പെടുത്തുന്നതിനും പര്യവേക്ഷണത്തിനും ഇന്ത്യയും ഇന്തോനേഷ്യയും തമ്മിലുള്ള കരാറിനു മന്ത്രിസഭയുടെ അംഗീകാരം

സമാധാനപരമായ ആവശ്യങ്ങള്‍ക്ക് ബഹിരാകാശത്തിന്റെ ഉപയോഗവും പര്യവേക്ഷണവും സംബന്ധിച്ച് ഇന്ത്യയും ഇന്തോനേഷ്യയും തമ്മിലുള്ള കരാറിന് പ്രധാനമന്ത്രി നരേന്ദ്ര മോദിയുടെ അധ്യക്ഷതയില്‍ നടന്ന കേന്ദ്രമന്ത്രിസഭാ യോഗം മുന്‍കാല പ്രാബല്യത്തോടെ അനുമതി നല്‍കി. 2018 മെയ് 30 ന് ജക്കാര്‍ത്തയില്‍വെച്ചാണു കരാര്‍ ഒപ്പിട്ടു കൈമാറിയത്. വിശദാംശങ്ങള്‍: ബഹിരാകാശ ശാസ്ത്രം, ബഹിരാകാശ പര്യവേക്ഷണം, ബഹിരാകാശ സാങ്കേതിക വിദ്യ ഉപയോഗപ്പെടുത്തല്‍, ഭൂമിയുടെ റിമോട്ട് സെന്‍സിംഗ്, ഏകീകൃത ബി ഐ എ കെ ടിടിസി സ്റ്റേഷന്റെ നടത്തിപ്പും പരിപാലനവും, ഗ്രൗണ്ട് സ്റ്റേഷനു സൗകര്യമൊരുക്കല്‍, ഐ.ആര്‍.ഐ.എം.എസ്. സ്റ്റേഷനുകള്‍ക്ക് സൗകര്യമൊരുക്കല്‍, പി എ എന്‍ നിര്‍മിത ഉപഗ്രഹങ്ങളുടെ വിക്ഷേപണത്തെ പിന്തുണയ്ക്കല്‍, ഗ്രൗണ്ട് സ്റ്റേഷനുകള്‍ ഉപയോഗപ്പെടുത്തല്‍ തുടങ്ങിയ മേഖലകളില്‍ സഹകരണം സാധ്യമാക്കുന്നതാണ് ഈ കരാര്‍. സവിശേഷ പ്രവര്‍ത്തനങ്ങള്‍ നടത്തുന്നതിനുള്ള ക്രമീകരണവും കരാര്‍ വഴി സാധിക്കും. ഡി.ഒ.എസ്.്/ ഐ.എസ്.ആര്‍.ഒ. ഇന്‍ഡോനേഷ്യന്‍ നാഷണല്‍ ഇന്‍സ്റ്റിറ്റ്യൂട്ട് ഓഫ് എയറോനോട്ടിക്‌സ് ആന്‍ഡ് സ്‌പേസ് ( ലാപാന്‍) എന്നിവയില്‍നിന്നുള്ള പ്രതിനിധികള്‍ ഉള്‍പ്പെടുന്ന സംയുക്ത പ്രവര്‍ത്തക സംഘത്തെ കരാറിന്റെ ലക്ഷ്യപ്രാപ്തിക്കായി രൂപപ്പെടുത്താനും സാധിക്കും. പ്രധാന ഫലം കരാര്‍ ഒപ്പുവയ്ക്കുന്നത് ഇന്ത്യയും തമ്മിലുള്ള സഹകരണത്തെ ശക്തിപ്പെടുത്തും. കരാര്‍ ഐ എസ് ആര്‍ ഒയുടെ ടിടിസി സ്റ്റേഷനുകളും ആര്‍ ഐ എം എസ് സ്റ്റേഷനുകളും ഇന്‍ഡോനേഷ്യയില്‍ തുടങ്ങുന്നതിന് സഹായകമാകും പശ്ചാത്തലം ഇന്ത്യയും ഇന്‍ഡോനേഷ്യയും രണ്ടു ദശാബ്ദത്തിലേറെയായി ബഹിരാകാശ രംഗത്തു സഹകരണം തുടര്‍ന്നുവരുന്നു. ഇസ്രോയുടെ ബഹിരാകാശ ഗവേഷണ സ്ഥാപനമായ ടെലിമെട്രി ട്രാക്കിങ് ആന്‍ഡ് കമാന്‍ഡ് (ടിടിസി) ഇസ്രോയുടെ ലോഞ്ചിങ്, സാറ്റലൈറ്റ് മിഷീനുകള്‍ എന്നിവയ്ക്കായി ഇന്ത്യന്‍ സ്‌പേസ് റിസര്‍ച്ച് ഓര്‍ഗനൈസേഷന്‍ (ഐഎസ്ആര്‍ഒ) ഇന്തോനേഷ്യയില്‍ ബഹിരാകാശ സ്ഥാപനങ്ങള്‍ സ്ഥാപിച്ചിട്ടുണ്ട്. 1997-ലും 2002 ലും ഒപ്പുവെച്ച ഏജന്‍സി തലത്തിലുള്ള (ഐ.എസ്.ആര്‍.ഒ-ഇന്തോനേഷ്യന്‍ നാഷണല്‍ ഇന്‍സ്റ്റിറ്റ്യൂട്ട് ഓഫ് എയ്‌റോനോട്ടിക്‌സ് ആന്‍ഡ് സ്‌പേസ്-ലാപാന്‍) ധാരണാപത്രങ്ങളുടെ കീഴിലായിരുന്നു ഈ സഹകരണം. 1997ലെ ധാരണാപത്രം അനുസരിച്ച്, നടത്തിപ്പ്, പരിപാലനം, ഉപയോഗം എന്നിവയ്ക്കുള്ള അവകാശം നിലനിര്‍ത്തിക്കൊണ്ട് ഉപകരണം പേര് അഞ്ചു വര്‍ഷത്തിനകം ലാപാനു കൈമാറേണ്ടതായിരുന്നു. മുകളില്‍ പറഞ്ഞതനുസരിച്ച്, ഗവണ്‍മെന്റ് തലത്തില്‍ ഐഎസ്ആര്‍ഒയും ലാപാനും സഹകരണം ഉറപ്പാക്കുകയും സമാധാനപരമായ ആവശ്യങ്ങള്‍ക്കായി ബഹിരാകാശത്തിന്റെ പര്യവേക്ഷണത്തിനും ഉപയോഗത്തിനുമായി ഇന്ത്യയും ഇന്തോനേഷ്യയും തമ്മില്‍ ഒരു കരട് കരാര്‍ തയ്യാറാക്കുകയും ഇന്ത്യയും ഇന്തോനേഷ്യയും തമ്മില്‍ 2018 ഏപ്രില്‍ 23 മുതല്‍ 26 വരെ ജക്കാര്‍ത്തയില്‍ നടന്ന കൂടിക്കാഴ്ച്ചയില്‍ പരസ്പരം ചര്‍ച്ച ചെയ്യുകയുമുണ്ടായി. വിദേശകാര്യ മന്ത്രാലയത്തിന്റെയും പ്രധാനമന്ത്രിയുടെയും അംഗീകാരം നേടിയ ശേഷം പ്രധാനമന്ത്രിയുടെ സന്ദര്‍ശന വേളയില്‍ 2018 മെയ് 30 ന് ഇന്‍ഡോനേഷ്യയില്‍ വെച്ചാണു കരാര്‍ ഒപ്പുവെക്കപ്പെട്ടത്.
പ്രധാനമന്ത്രി മോദിയും അഫ്ഗാനിസ്ഥാന് പ്രസിഡന്റ് അഷ്റഫ് ഘനിയും തമ്മിലുള്ള ടെലിഫോണ് സംഭാഷണം

2016 മാര്ച്ച് 15-ന് അഫ്ഗാനിസ്ഥാന് പ്രസിഡന്റ് ശ്രീ. അഷ്റഫ് ഘനി പ്രധാനമന്ത്രി ശ്രീ. നരേന്ദ്ര മോദിയുമായി ടെലിഫോണില് സംസാരിച്ചു. രാഷ്ട്രീയ സാമ്പത്തിക മേഖകള് ഉള്പ്പെടെ വിവിധ രംഗങ്ങളില് ഉഭയകക്ഷി സഹകരണം കൂടുതല് വര്ധിപ്പിക്കുന്നതിനുള്ള നടപടികള് ഇരുനേതാക്കളും ചര്ച്ച ചെയ്തു. മേഖലയില് ഉരുത്തിരിഞ്ഞു വരുന്ന സ്ഥിതിഗതികള് സംബന്ധിച്ചും അവര് ആശയങ്ങള് കൈമാറി.
നിയമനിർമ്മാണ സഭാധ്യക്ഷന്മാരുടെ 82-ാമത് അഖിലേന്ത്യ സമ്മേളനത്തെ പ്രധാനമന്ത്രി അഭിസംബോധന ചെയ്യും

നിയമനിർമ്മാണ സഭാധ്യക്ഷന്മാരുടെ 82-ാമത് അഖിലേന്ത്യ സമ്മേളനത്തെ പ്രധാനമന്ത്രി ശ്രീ നരേന്ദ്ര മോദി 2021 നവംബർ 17 ന് രാവിലെ 10 മണിക്ക് വീഡിയോ കോൺഫറൻസിംഗിലൂടെ അഭിസംബോധന ചെയ്യും. ഇന്ത്യയിലെ നിയമനിർമ്മാണ സഭകളുടെ പരമോന്നത സമിതിയായ ഓൾ ഇന്ത്യ പ്രിസൈഡിംഗ് ഓഫീസേഴ്‌സ് കോൺഫറൻസ് (എഐപിഒസി) 2021-ൽ അതിന്റെ നൂറാം വാർഷികം ആഘോഷിക്കുകയാണ്. എഐപിഒസിയുടെ ശതാബ്ദി വർഷത്തിന്റെ സ്മരണയ്ക്കായി, ഓൾ ഇന്ത്യ പ്രിസൈഡിംഗ് ഓഫീസേഴ്‌സ് കോൺഫറൻസിന്റെ 82-ാം പതിപ്പ് നടക്കും. 2021 നവംബർ 17-18 തീയതികളിൽ ഷിംലയിൽ ചേരും. ആദ്യ സമ്മേളനം 1921-ൽ നടന്നതും ഷിംലയിലാണ് . . ലോക്‌സഭാ സ്പീക്കർ, ഹിമാചൽ പ്രദേശ് മുഖ്യമന്ത്രി, രാജ്യസഭാ ഡെപ്യൂട്ടി ചെയർമാൻ എന്നിവർ തദവസരത്തിൽ പങ്കെടുക്കും.
ഭാരത് സഞ്ചാര്‍ നിഗം ലിമിറ്റഡിന്റെ മൊബൈല്‍ ടവര്‍ ആസ്തി ബി.എസ്.എന്‍.എല്ലിന്റെ പൂര്‍ണ ഉടമസ്ഥതയിലുള്ള പ്രത്യേക കമ്പനിക്കു കീഴിലാക്കുന്നതിനു മന്ത്രിസഭാ അനുമതി

ഭാരത് സഞ്ചാര്‍ നിഗം ലിമിറ്റഡിന്റെ മൊബൈല്‍ ടവര്‍ ആസ്തി ബി.എസ്.എന്‍.എല്ലിന്റെ പൂര്‍ണ ഉടമസ്ഥതയിലുള്ള പ്രത്യേക കമ്പനിക്കു കീഴിലാക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. ഇതോടെ ബി.എസ്.എന്‍.എല്ലിന് പ്രത്യേക ഉപ കമ്പനി രൂപീകരിക്കുകവഴി ടെലികോം ടവര്‍ അടിസ്ഥാനസൗകര്യത്തില്‍നിന്നു സാമ്പത്തികനേട്ടം ഉണ്ടാക്കാന്‍ സാധിക്കും. രാജ്യത്താകെയുള്ള 4,42,000 മൊബൈല്‍ ടവറുകളില്‍ 66,000 എണ്ണം ബി.എസ്.എന്‍.എല്ലിന്റേതാണ്. സ്വതന്ത്രമായ ടവര്‍ കമ്പനി രൂപീകരിക്കുകവഴി ബി.എസ്.എന്‍.എല്ലിനു കൂടുതല്‍ ടവറുകള്‍ വാടകയ്ക്കു നല്‍കാനും അതുവഴി കൂടുതല്‍ വരുമാനം നേടാനും സാധിക്കുമെന്നതാണു നേട്ടം.
50 ശതമാനത്തിലധികം യുവാക്കൾക്ക് ആദ്യ ഡോസ് വാക്സിനേഷൻ നൽകിയതിനെ പ്രധാനമന്ത്രി അഭിനന്ദിച്ചു

15-18 വയസ്സിനിടയിലുള്ള 50% യുവാക്കളുടെ ആദ്യ ഡോസ് വാക്സിനേഷനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. കേന്ദ്ര ആരോഗ്യമന്ത്രി ഡോ. മൻസുഖ് മാണ്ഡവ്യയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു : "കൗമാരക്കാരും , ഇന്ത്യൻ യുവതയും വഴി കാട്ടുന്നു ! ഇത് പ്രോത്സാഹജനകമായ വാർത്തയാണ്. നമുക്ക് ഈ ഗതിവേഗം നിലനിർത്താം. കോവിഡ് -19 മായി ബന്ധപ്പെട്ട എല്ലാ പ്രോട്ടോക്കോളുകളും പാലിക്കുകയും വാക്സിനേഷൻ എടുക്കുകയും ചെയ്യേണ്ടത് പ്രധാനമാണ്. നാം ഒരുമിച്ച് ഈ മഹാമാരിക്കെതിരെ പോരാടും."
പ്രധാനമന്ത്രി കേദാര്‍നാഥ് ക്ഷേത്രത്തില്‍ പ്രാര്‍ത്ഥന നടത്തി ; പുനരുദ്ധാരണ പദ്ധതികള്‍ അവലോകനം ചെയ്തു

ദീപാവലിയോടനുബന്ധിച്ച് പ്രധാനമന്ത്രി ശ്രീ. നരേന്ദ്ര മോദി ഇന്ന് കേദാര്‍നാഥ് സന്ദര്‍ശിച്ചു. ചരിത്ര പ്രസിദ്ധമായ കേദാര്‍നാഥ് ക്ഷേത്രത്തില്‍ അദ്ദേഹം ദര്‍ശനം നടത്തി. സുപ്രധാന പുനരുദ്ധാരണ പ്രവര്‍ത്തനങ്ങല്‍ നടന്ന് വരുന്ന ക്ഷേത്ര സമുച്ചയം മുഴുവന്‍ അദ്ദേഹം ചുറ്റി നടന്ന് കണ്ടു. നിര്‍മ്മാണ പ്രവര്‍ത്തനങ്ങളുടെ പുരോഗതി മുതിര്‍ന്ന ഉദ്യോഗസ്ഥര്‍ പ്രധാനമന്ത്രിയെ ധരിപ്പിച്ചു. 2013 ല്‍ ഉണ്ടായ ഭീകരമായ വെള്ളപ്പൊക്കത്തെയും മണ്ണിടിച്ചിലിനെയും തുടര്‍ന്ന് താറുമാറായ കേദാര്‍നാഥ് ക്ഷേത്ര സമുച്ചയം ഇപ്പോള്‍ വന്‍തോതിലുള്ള വികസന പുനരുദ്ധാരണ പ്രവര്‍ത്തനങ്ങളുടെ കേന്ദ്ര ബിന്ദുവാണ്.
യു .പി.എസ്.സി യും മംഗോളിയന്‍ സിവില്‍ സര്‍വ്വീസ് കൗണ്‍സിലും തമ്മിലുള്ള ധാരണാപത്രത്തിന് അംഗീകാരം

യൂണിയന്‍ പബ്ലിക് സര്‍വ്വീസ് കമ്മീഷനും (യു.പി.എസ്.സി) മംഗോളിയയുടെ സിവില്‍ സര്‍വ്വീസ് കൗണ്‍സിലും (സി.എസ്.സി.എം) തമ്മില്‍ ഏര്‍പ്പെട്ടിട്ടുള്ള ധാരണപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. യു.പി.എസ്.സിയും, സി.എസ്.സി.എം ഉം തമ്മില്‍ നിലവിലുള്ള ബന്ധത്തെ ശക്തിപ്പെടുത്തുന്നതാണ് ധാരണാപത്രം. റിക്രൂട്ട്‌മെന്റ് രംഗത്ത് ഇരു രാജ്യങ്ങള്‍ക്കുമുള്ള പരിചയ സമ്പത്തും വൈദഗ്ധ്യവും പരസ്പരം പങ്കിടാനും അത് സഹായിക്കും.
ശ്രീലങ്കന്‍ വിദേശകാര്യ മന്ത്രി ശ്രീ. രവി കരുണനായകെ പ്രധാനമന്ത്രിയെ സന്ദര്‍ശിച്ചു

ശ്രീലങ്കന്‍ വിദേശകാര്യ മന്ത്രി ശ്രീ. രവി കരുണനായകെ പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. കഴിഞ്ഞ മാസം രാജ്യാന്തര വേസാക് ദിനത്തില്‍ താന്‍ നടത്തിയ ഗുണപ്രദവും ഓര്‍മയില്‍ തങ്ങിനില്‍ക്കുന്നതുമായ ശ്രീലങ്കന്‍ സന്ദര്‍ശനത്തെക്കുറിച്ചു കൂടിക്കാഴ്ചയില്‍ പ്രധാനമന്ത്രി അനുസ്മരിച്ചു. വിദേശകാര്യമന്ത്രിയെന്ന പുതിയ ചുമതല ഏറ്റെടുത്ത ശ്രീ. കരുണനായകയെ പ്രധാനമന്ത്രി അഭിനന്ദിച്ചു. അടുത്തിടെ ശ്രീലങ്കയില്‍ ഉണ്ടായ വെള്ളപ്പൊക്കത്തിലും ഉരുള്‍പൊട്ടലുകളിലും ജനങ്ങള്‍ മരിക്കുകയും വസ്തുവകകള്‍ നശിക്കുകയും ചെയ്ത സംഭവത്തില്‍ പ്രധാനമന്ത്രി അനുശോചനങ്ങള്‍ അറിയിച്ചു. ഇതുമായി ബന്ധപ്പെട്ട് ശ്രീലങ്കയ്ക്കു സഹായങ്ങള്‍ ചെയ്യാനുള്ള ഇന്ത്യയുടെ സന്നദ്ധത ഒരിക്കല്‍ക്കൂടി അദ്ദേഹം ഓര്‍മിപ്പിച്ചു. വെള്ളപ്പൊക്കവും ഉരുള്‍പൊട്ടലുകളും ഉണ്ടായ ഉടന്‍ ഇന്ത്യ സഹായമെത്തിച്ചതിനു വിദേശകാര്യ മന്ത്രി ശ്രീ. രവി കരുണനായകെ പ്രധാനമന്ത്രിയോടു നന്ദി പറഞ്ഞു. ഇന്ത്യയുമായുള്ള പങ്കാളിത്തം കൂടുതല്‍ മെച്ചപ്പെടുത്താനുള്ള ശ്രീലങ്കാ ഗവണ്‍മെന്റിനെ പ്രതിബദ്ധത അദ്ദേഹം വെളിപ്പെടുത്തുകയും ചെയ്തു.
സ്വച്ഛ് ഭാരതിന്റെ സാമൂഹിക ലക്ഷ്യം ഉയര്‍ത്തിപ്പിടിച്ചതിന് മര്‍ദനമേറ്റു മരിക്കാനിടയായ ഇ-റിക്ഷ ഡ്രൈവറുടെ ബന്ധുക്കള്‍ക്കു പ്രധാനമന്ത്രി ഒരു ലക്ഷം രൂപ ധനസഹായം അനുവദിച്ചു

വിദേശസന്ദര്‍ശനം നടത്തുന്ന പ്രധാനമന്ത്രി ശ്രീ. നരേന്ദ്ര മോദി, ന്യൂഡെല്‍ഹിയില്‍ പൊതുസ്ഥലത്തു മൂത്രമൊഴിക്കുകയായിരുന്ന രണ്ടു പേരെ പിന്‍തിരിപ്പിച്ചതിനു മര്‍ദിക്കപ്പെട്ടതിനെത്തുടര്‍ന്നു മരിക്കാനിടയായ ഇ-റിക്ഷ ഡ്രൈവര്‍ രവീന്ദ്ര കുമാറിന്റെ ബന്ധുക്കള്‍ക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയില്‍നിന്ന് ഒരു ലക്ഷം രൂപ ധനസഹായം അനുവദിച്ചു. സംഭവത്തെ അപലപിച്ച പ്രധാനമന്ത്രി, മനുഷ്യത്വവിരുദ്ധമായ ഈ തെറ്റായ കൃത്യം നിര്‍വഹിച്ചവരെ പിടികൂടി ശിക്ഷിക്കാന്‍ ബന്ധപ്പെട്ട അധികൃതര്‍ക്കു നിര്‍ദേശം നല്‍കുകയും ചെയ്തു. നേരത്തേ, നഗരവികസന, വാര്‍ത്താവിതരണ-പ്രക്ഷേപണ മന്ത്രാലയ വകുപ്പു മന്ത്രി ശ്രീ. എം.വെങ്കയ്യ നായിഡു, രവീന്ദ്ര കുമാറിന്റെ ന്യൂഡെല്‍ഹി ജി.ടി.ബി. നഗറിലുള്ള വീട്ടിലെത്തി കുടുംബാംഗങ്ങളെ കണ്ടിരുന്നു. സംഭവത്തെ അപലപിച്ച അദ്ദേഹം, തന്റെ ശമ്പളത്തില്‍നിന്നു മാറ്റിവെച്ച 50,000 രൂപയുടെ ചെക്ക് കുടുംബാംഗങ്ങള്‍ക്കു കൈമാറി. കുറ്റക്കാര്‍ ശിക്ഷിക്കപ്പെടണമെന്നു ശ്രീ. നായിഡു പറഞ്ഞു.
ഇന്ത്യ പുനര്‍നിര്‍മിച്ചുനല്‍കിയ ജാഫ്‌നയിലെ ദുരയ്യപ്പ സ്റ്റേഡിയം ശ്രീലങ്കയിലെ ജനങ്ങള്‍ക്കു സമര്‍പ്പിക്കും

പുനര്‍നിര്‍മിച്ചുനല്‍കിയ ജാഫ്‌നയിലെ ദുരയ്യപ്പ സ്റ്റേഡിയം നാളെ രാവിലെ നടക്കുന്ന ചടങ്ങില്‍ പ്രധാനമന്ത്രി ശ്രീ. നരേന്ദ്ര മോദിയും ശ്രീലങ്കന്‍ പ്രസിഡന്റ് ശ്രീ. മൈത്രിപാലന സിരിസേനയും ചേര്‍ന്ന് ഉദ്ഘാടനം ചെയ്യും. പ്രസിഡന്റ് സിരിസേന ജാഫ്‌നയിലെ സ്റ്റേഡിയത്തിലെത്തി പരിപാടിയില്‍ സംബന്ധിക്കും. പ്രധാനമനന്ത്രി ശ്രീ. നരേന്ദ്ര മോദി ന്യൂഡെല്‍ഹിയില്‍നിന്ന് വീഡിയോ കോണ്‍ഫറന്‍സിങ് വഴിയായിരിക്കും പരിപാടിയില്‍ പങ്കുചേരുക. ജാഫ്‌ന മുന്‍ മേയര്‍ പരേതനായ ആല്‍ഫ്രഡ് തമ്പിരാജ ദുരയ്യപ്പയുടെ പേരിലുള്ള സ്റ്റേഡിയം ഏഴു കോടി രൂപ ചെലവിട്ട് ഇന്ത്യാ ഗവണ്‍മെന്റാണു പുതുക്കിപ്പണിതത്. 1850 പേര്‍ക്ക് ഇരിക്കാവുന്നതാണു സ്റ്റേഡിയം. കായിക, വിനോദ പ്രവര്‍ത്തനങ്ങള്‍ക്കുപരി, ശ്രീലങ്കയുടെ വടക്കന്‍ പ്രവിശ്യയിലെ യുവാക്കളുടെ സര്‍വ്വതോന്മുഖമായ വികസനത്തിനുള്ള അടിസ്ഥാന സൗകര്യം സ്‌റ്റേഡിയം പ്രദാനംചെയ്യും. 1997 മുതല്‍ സ്റ്റേഡിയം ഉപയോഗിക്കാത്ത നിലയിലായിരുന്നു. പുനര്‍നിര്‍മിച്ച സ്റ്റേഡിയത്തില്‍ നടക്കുന്ന ആദ്യത്തെ പരിപാടിയായ രാജ്യാന്തര യോഗ ദിനാഘോഷത്തിനു പ്രധാനമന്ത്രി മോദിയും പ്രസിഡന്റ് സിരിസേനയും സാക്ഷ്യംവഹിക്കും. യോഗ പ്രദര്‍ശനത്തില്‍ എണ്ണായിരത്തിലധികം പേര്‍ പങ്കെടുക്കുമെന്നാണു പ്രതീക്ഷിക്കുന്നത്.
അന്താരാഷ്ട്ര ബാലികാ  ദിനത്തിൽ  പ്രധാനമന്ത്രിയുടെ  സന്ദേശം

എല്ലാ വർഷവും ഒക്ടോബർ 11 ന് ആചരിക്കുന്ന അന്താരാഷ്ട്ര ബാലികാ ദിനത്തോടനുബന്ധിച്ചു് പുറപ്പെടുവിച്ച സന്ദേശത്തിൽ പ്രധാനമന്ത്രി ശ്രീ.നരേന്ദ്ര മോദി പറഞ്ഞു :- ” പഠനം മുതൽ സ്പോർട്സ് വരെ എല്ലാ മേഖലകളിലും പെൺകുട്ടികൾ വിജയം വരിച്ച് കഴിഞ്ഞു. അന്താരാഷ്ട്ര ബാലികാ ദിനത്തിൽ അവരുടെ നേട്ടങ്ങളെ അഭിവാദനം ചെയ്യുന്നു. ലിംഗഭേദത്തിന്റെ അടിസ്ഥാനത്തിൽ വിവേചനമില്ലാത്തതും പെൺകുട്ടികൾക്ക് ശോഭിക്കാൻ എല്ലാ അവസരവും ലഭിക്കുന്ന ഒരു ഇന്ത്യക്കായി നമുക്ക് കൂട്ടായി പരിശ്രമിക്കാം.”
ഐ.ഡി.എഫ്.സി ബാങ്ക് പ്രധാനമന്ത്രി ഉദ്ഘാടനം ചെയ്തു

ഗ്രാമീണ മേഖലയില്‍ വളര്‍ച്ചയുടെ വന്‍ കുതിച്ച് ചാട്ടത്തിന് ബാങ്കിംഗ് രംഗം തയ്യാറായിരിക്കുകയാണെന്ന് പ്രധാനമന്ത്രി ശ്രീ. നരേന്ദ്ര മോദി പറഞ്ഞു. കുറച്ച് വര്‍ഷങ്ങള്‍ക്ക് മുന്‍പ് വാര്‍ത്താവിനിമയ മേഖല കൈവരിച്ച വളര്‍ച്ചയ്ക്ക് സമാനമായിരിക്കും ഇതെന്ന് അദ്ദേഹം പറഞ്ഞു. ന്യൂഡല്‍ഹിയില്‍ ഐ.ഡി.എഫ്.സി ബാങ്കിന്റെ ഉദ്ഘാടനം നിര്‍വഹിക്കുകയായിരുന്നു പ്രധാനമന്ത്രി. കഴിഞ്ഞ 18 വര്‍ഷത്തിനിടയിലെ വിജയകരമായ യാത്രയ്ക്ക് ഐ.ഡി.എഫ്.സിയെ അഭിനന്ദിച്ച പ്രധാനമന്ത്രി, ഗ്രാമപ്രദേശങ്ങളിലെ ബാങ്കിടപാടുകളിലേയ്ക്ക് വികസിച്ചതോടെ, കൂടുതല്‍ വെല്ലുവിളികളുള്ള കടമയാണ് ഏറ്റെടുത്തിരിക്കുന്നതെന്ന് ചൂണ്ടിക്കാട്ടി. അടിസ്ഥാനസൗകര്യ വികസനത്തെ സഹായിക്കുന്ന സ്ഥാപനം ഇപ്പോള്‍ ജീവിതങ്ങളുടെ നിര്‍മ്മാണത്തിലേയ്ക്ക് പുരോഗമിച്ചിരിക്കുകയാണെന്ന് അദ്ദേഹം പറഞ്ഞു. ആധുനിക സാങ്കേതിക വിദ്യയുടെ കടന്ന് വരവോടെ ബാങ്കിംഗ് രംഗം മൊത്തത്തില്‍ സുപ്രധാന പരിവര്‍ത്തനത്തിലൂടെ കടന്ന് പൊയ്‌ക്കൊണ്ടിരിക്കുകയാണെന്ന് പ്രധാനമന്ത്രി പറഞ്ഞു. ബാങ്കിംഗിന്റെ ഭാവി കേവലം കടലാസ് രഹിത, സ്ഥാപന രഹിത സംവിധാനം എന്നതിലുപരി ആത്യന്തികമായി കറന്‍സി രഹിതമാകുന്നതോടെ കള്ളപണം തടയാന്‍ സഹായകമാകും. മുതിര്‍ന്ന തലത്തിലെ നിയമനങ്ങള്‍ ബാങ്ക് ബോര്‍ഡ് ബ്യൂറോ രൂപീകരണം, ബാങ്കുകളുടെ പുനര്‍ മൂലധനം സാധ്യമാക്കല്‍, കടബാധ്യതകളുടെ ലഘൂകരണം, ഇടപെടലുകള്‍ പരമാവധി കുറച്ചുകൊണ്ട് ബാങ്ക് മാനേജുമെന്റുകളെ ശാക്തീകരിക്കല്‍, മുഖ്യ പ്രവര്‍ത്തന സൂചകങ്ങളിലൂടെ ഉത്തരവാദിത്വ ചട്ടകൂടിന്റെ രൂപീകരണം, ബാങ്കുകളുടെ നവീകരണം തുടങ്ങി ബാങ്കിംഗ് മേഖലയില്‍ കേന്ദ്ര ഗവണ്‍മെന്റ് നടപ്പാക്കി വരുന്ന വിവിധ പരിഷ്‌കാരങ്ങള്‍ പ്രധാനമന്ത്രി വിവരിച്ചു. കേന്ദ്ര ധനകാര്യമന്ത്രി ശ്രീ.അരുണ്‍ ജെയ്റ്റ്‌ലി, സഹമന്ത്രി ശ്രീ. ജയന്ത് സിന്‍ഹ തുടങ്ങിയവരും തദവസരത്തില്‍ സന്നിഹിതരായിരുന്നു.
വിസ നടപടികള്‍ ലളിതമാക്കാന്‍ ഇറാനും ഇന്ത്യയും തമ്മിലുള്ള ധാരണയ്ക്ക് അംഗീകാരം

നയതന്ത്ര, ഔദ്യോഗിക/സേവന പാസ്‌പോര്‍ട്ടുകളും സാധാരണക്കാര്‍ക്കുളള പാസ്‌പോര്‍ട്ടുകളും അനായാസം ലഭിക്കുന്നതിന് ഇന്ത്യയും ഇറാനും തമ്മിലുണ്ടാക്കിയ ധാരണാപത്രത്തില്‍ ഒപ്പുവെക്കുന്നതിന് പ്രധാനമന്ത്രി നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭായോഗം അംഗീകാരം നല്‍കി. ധാരണയുടെ നേട്ടങ്ങള്‍: (i) വിദേശകാര്യ മന്ത്രാലയത്തിന്റെ കത്തു സഹിതം വിസയ്ക്ക് അപേക്ഷിക്കുന്ന, ആതിഥേയരാജ്യത്ത് റസിഡന്റ് നയന്ത്രദൗത്യത്തിന് നിയോഗിക്കപ്പെട്ട അംഗീകൃത നയതന്ത്ര/ഔദ്യോഗിക/ സര്‍വ്വീസ് പാസ്‌പോര്‍ട്ടുളളയാള്‍ക്ക് 90 ദിവസത്തേക്കുളള സൗജന്യ വിസ 20 ദിവസത്തിനുളളില്‍ നല്‍കണം. ദീര്‍ഘകാലത്തേക്ക് നയതന്ത്ര ദൗത്യത്തിനോ, കോണ്‍സുലേറ്റ് ജനറലിലോ നിയോഗിക്കപ്പെടുന്നവരുടെ അടുത്ത കുടുംബാംഗങ്ങള്‍ക്ക് (മാതാപിതാക്കള്‍, സഹോദരങ്ങള്‍, പ്രായപൂര്‍ത്തിയായ മക്കള്‍ തുടങ്ങി രക്തബന്ധം ഉളളവര്‍ക്കും അതുപോലെ ഭാര്യയുടെ/ഭര്‍ത്താവിന്റെ മാതാപിതാക്കള്‍ എന്നിവര്‍ക്കും) മൂന്ന് മാസത്തെ കാലാവധിയുളള സൗജന്യ സന്ദര്‍ശന വിസ നല്‍കണം. നിയോഗിക്കപ്പെട്ടയാളുടെ മറ്റ് അടുത്ത ബന്ധുക്കള്‍ക്ക് നിശ്ചിത ഫീസ് ഈടാക്കിക്കൊണ്ട് വിസ നല്‍കാവുന്നതാണ്. (ii) രാഷ്ട്രീയ നേതാക്കള്‍ക്കും ഉദ്യോഗസ്ഥര്‍ക്കും ഏതെങ്കിലും പ്രത്യേക ഉഭയകക്ഷി താല്‍പര്യത്തിനായുളളതോ സമ്മേളനം, സെമിനാര്‍ എന്നിവയില്‍ പങ്കെടുക്കുന്നതിനോ ആയുളള യാത്രകള്‍ക്ക് വിദേശകാര്യമന്ത്രാലയത്തില്‍ നിന്ന് സന്ദര്‍ശന ആവശ്യം വ്യക്തമാക്കുന്ന കത്ത് സമര്‍പ്പിക്കുകയാണെങ്കില്‍ കാലാവധി നീട്ടി നല്‍കാത്ത 15 ദിവസം വരെ കാലാവധിയുളള സൗജന്യവിസ മൂന്ന് ദിവസത്തിനകം നല്‍കണം. (iii) നയതന്ത്ര ദൗത്യത്തിലോ കോണ്‍സുലേറ്റ് ജനറലിലോ ബന്ധപ്പെട്ടുകൊണ്ട് ഔദ്യോഗിക ബിസിനസ് ആവശ്യങ്ങള്‍ക്കുളള യാത്രയെന്ന് രേഖപ്പെടുത്തി യാത്ര ചെയ്യുന്ന ഓഡിറ്റ്/ഫൈനാന്‍ഷ്യല്‍/ഐ.ടി. കമ്പ്യൂട്ടര്‍ വിദഗ്ധര്‍ എന്നിവര്‍ക്ക് ഓരോ സന്ദര്‍ശനകാലത്തും 20 ദിവസം താമസിക്കാന്‍ കഴിയുന്ന മൂന്നു മാസത്തെ കാലാവധിയുളള വിവിധോദ്ദേശ്യ സൗജന്യ പ്രവേശന വിസ 15 പ്രവൃത്തിദിവസങ്ങള്‍ക്കുളളില്‍ നല്‍കണം. (iv) പ്രത്യേക ഭരണപരമായ അടിയന്തരാവശ്യത്തിനായി ആതിഥേയരാജ്യത്തെ നയതന്ത്ര ദൗത്യങ്ങളിലോ കോണ്‍സുലേറ്റ് ജനറലിലോ താത്കാലികമായി ഉള്‍പ്പെടുത്തപ്പെടുന്നവര്‍ക്ക് മൂന്നുമാസത്തെ കാലാവധിയുളള ഒരു തവണ പ്രവേശിക്കാവുന്ന സൗജന്യ പ്രവേശന വിസ 15 പ്രവൃത്തി ദിവസങ്ങള്‍ക്കുളളില്‍ നല്‍കണം. (v) വിദേശകാര്യമന്ത്രാലയത്തിന്റെ കത്തിനൊപ്പം വിസയ്ക്ക് അപേക്ഷിക്കുന്ന അധ്യാപകര്‍ക്കും അവരുടെ പങ്കാളിക്കും മക്കള്‍ക്കും മൂന്നു മാസത്തെ കാലാവധിയുളള ഒരുതവണ പ്രവേശിക്കാവുന്ന സൗജന്യ പ്രവേശന സര്‍വ്വീസ്/ഔദ്യോഗിക വിസ 20 പ്രവൃത്തി ദിവസങ്ങള്‍ക്കുളളില്‍ നല്‍കണം. (vi) നിയമനടപടികള്‍ സ്ഥിരീകരിച്ച് ഔദ്യോഗിക രേഖകള്‍ പൂര്‍ത്തിയാക്കി ഇരുപക്ഷവും ഒപ്പുവെച്ചുകൊണ്ട് പരസ്പരം കൈമാറുന്ന മുറയ്ക്ക് ഈ ധാരണാപത്രം പ്രാബല്യത്തില്‍ വരും. (vii) ഈ കരാറിനു കാലാവധിയില്ല. എന്നിരുന്നാലും ഓരോ കക്ഷിക്കും വേണമെങ്കില്‍ കാരണം വ്യക്തമാക്കികൊണ്ട് നയതന്ത്രമാര്‍ഗങ്ങളിലൂടെ കുറഞ്ഞത് 60 ദിവസം മുമ്പെങ്കിലും രേഖാമൂലം അറിയിക്കുകയാണെങ്കില്‍ കരാര്‍ റദ്ദാക്കാവുന്നതാണ്. (viii) രാജ്യത്തെ ബന്ധപ്പെട്ട നിയമങ്ങള്‍ക്കും നടപടിക്രമങ്ങള്‍ക്കും അനുസരിച്ച് മറുകക്ഷിയുടെ പൗരന്‍മാരുടെ വാസം ചുരുക്കാനും റദ്ദാക്കാനും പ്രവേശനം തടയാനും ഏതെങ്കിലുമൊരു കക്ഷിക്ക് അവകാശമുണ്ടായിരിക്കും. (ix) ഇരുകക്ഷികളുടെയും രേഖാമൂലമുളള പരസ്പരധാരണയുടെയും തീരുമാനത്തിന്റെയും അടിസ്ഥാനത്തില്‍ ഈ കരാര്‍ ഏതുസമയത്തും ഭേദഗതി ചെയ്യപ്പെടാം. ഈ കരാറിലെ ഏതെങ്കിലും വ്യവസ്ഥ നടപ്പാക്കുന്നതിലോ പ്രയോഗിക്കുന്നതിലോ അല്ലെങ്കില്‍ വ്യാഖ്യാനത്തിലോ ഏതെങ്കിലും ഒരു തര്‍ക്കമുയര്‍ന്നാല്‍ ഇരുകക്ഷികളും തമ്മില്‍ ചര്‍ച്ച ചെയ്‌തോ അനുരഞ്ജനത്തിലൂടെയോ രമ്യമായി പരിഹരിക്കേണ്ടതാണ്.
ഭഗത് സിംഗ്, രാജ്ഗുരു, സുഖദേവ് എന്നിവരുടെ രക്തസാക്ഷിത്വ ദിനത്തില്‍ പ്രാധാനമന്ത്രിയുടെ പ്രണാമം

ഭഗത് സിംഗ്, രാജ്ഗുരു, സുഖദേവ് എന്നിവരുടെ രക്തസാക്ഷിത്വ ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി അവര്‍ക്ക് പ്രണാമം അര്‍പ്പിച്ചു. മൂവരുടെയും അജയ്യമായ ശൗര്യവും, രാജ്യസ്‌നേഹവും തലമുറകളെ പ്രചോദിപ്പിക്കുമെന്ന് പ്രധാനമന്ത്രി പറഞ്ഞു. തങ്ങളുടെ നവയൗവന കാലത്ത് ഈ മൂന്ന് പേരും സ്വന്തം ജീവന്‍ ബലികൊടുത്തത് വരും തലമുറകള്‍ക്ക് സ്വാതന്ത്ര്യത്തിന്റെ ശുദ്ധ വായു ശ്വസിക്കാന്‍ വേണ്ടിയാണെന്ന് പ്രധാനമന്ത്രി പറഞ്ഞു.
റാണി വേലു നാച്ചിയാരെ  ജന്മവാർഷികത്തിൽ പ്രധാനമന്ത്രി അനുസ്മരിച്ചു

റാണി വേലു നാച്ചിയാരുടെ ജന്മവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി അവർക്ക് ആദരാഞ്ജലികൾ അർപ്പിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; "ധീരയായ റാണി വേലു നാച്ചിയാരെ അവരുടെ ജന്മവാർഷികത്തിൽ അനുസ്മരിക്കുന്നു. അവരുടെ അടങ്ങാത്ത ധൈര്യം വരും തലമുറകളെ പ്രചോദിപ്പിച്ചുകൊണ്ടിരിക്കും. കൊളോണിയലിസത്തിനെതിരെ പോരാടാനുള്ള അവരുടെ ശക്തമായ പ്രതിബദ്ധത ശ്രദ്ധേയമാണ്. നമ്മുടെ നാരീശക്തിയുടെ ആത്മാവിനെ അവർ പ്രതിനിധീകരിക്കുന്നു."
ജാമിയത് ഉലമ-ഇ-ഹിന്ദി നേതാക്കള്‍ പ്രധാനമന്ത്രിയെ സന്ദര്‍ശിച്ചു

ജാമിയത് ഉലമ-ഇ-ഹിന്ദിക്കു കീഴിലുള്ള മുസ്ലീം സമുദായത്തില്‍പ്പെട്ട 25 നേതാക്കള്‍ നേതാക്കള്‍ പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. പ്രതിനിധിസംഘത്തെ സ്വാഗതംചെയ്ത ദേശീയ സുരക്ഷാ ഉപദേഷ്ടാവ് ശ്രീ. അജിത് ദോവല്‍ ലോകം മുഴുവന്‍ ഇന്ത്യയെ ഉറ്റുനോക്കുകയാണെന്നും രാഷ്ട്രത്തെ മുന്നോട്ടു കൊണ്ടുപോകേണ്ടത് ഇന്ത്യന്‍ സമൂഹത്തിലെ എല്ലാ വിഭാഗങ്ങളുടെയും ഉത്തരവാദിത്തമാണെന്നു ചൂണ്ടിക്കാട്ടി. പ്രതിനിധിസംഘാംഗങ്ങള്‍ ശ്രീ. ദോവലിനോടു യോജിച്ചു. എല്ലാവര്‍ക്കുമൊപ്പം, എല്ലാവര്‍ക്കും വികസനം എന്ന പ്രധാനമന്ത്രിയുടെ ആഹ്വാനം പിന്‍തുടര്‍ന്ന് ഒറ്റക്കെട്ടായി രാജ്യത്തെ മുന്നോട്ടു നയിക്കുകയായിരിക്കണം ലക്ഷ്യമെന്ന് അവര്‍ പറഞ്ഞു. പ്രധാനമന്ത്രിയുടെ കാഴ്ചപ്പാടിനെ അഭിനന്ദിച്ച സംഘം, രാജ്യത്താകമാനമുള്ള ജനങ്ങള്‍ക്ക് അദ്ദേഹത്തിലുള്ള വിശ്വാസം സമൂഹത്തിലെ എല്ലാ വിഭാഗങ്ങളുടെയും അഭിവൃദ്ധിയും സൗഖ്യവും ഉറപ്പുവരുത്തുന്നതിനു സഹായകമാകുമെന്നു പ്രത്യാശ പ്രകടിപ്പിച്ചു. പുതിയ ഇന്ത്യയെ സൃഷ്ടിക്കുന്നതില്‍ തുല്യപങ്കാളിത്തം വഹിക്കാന്‍ മുസ്ലീം സമൂഹം അങ്ങേയറ്റം തല്‍പരരാണെന്ന് അവര്‍ പറഞ്ഞു. ഭീകരവാദം വലിയൊരു വെല്ലുവിളിയാണെന്നു ചൂണ്ടിക്കാട്ടിയ സംഘം, തങ്ങളുടെ എല്ലാ കരുത്തും ഉപയോഗിച്ച് അതിനെ തടയാനുള്ള പൊതുവായ പ്രതിജ്ഞാബദ്ധത അറിയിച്ചു. രാഷ്ട്ര സുരക്ഷയുടെയോ ക്ഷേമത്തിന്റെയോ കാര്യത്തില്‍ ഒരു സാഹചര്യത്തിലും ആരും വിട്ടുവീഴ്ചയ്ക്കു തയ്യാറല്ലെന്ന് ഉറപ്പുവരുത്തേണ്ടത് മുസ്ലീം സമുദായത്തിന്റെ ഉത്തരവാദിത്തമാണെന്നും അവര്‍ വ്യക്തമാക്കി. ഇന്ത്യക്കെതിരായ ഒരു ഗൂഢാലോചനയും വിജയിക്കാന്‍ മുസ്ലീം സമുദായം സമ്മതിക്കരുതെന്നും അവര്‍ പറഞ്ഞു. കാശ്മീര്‍ താഴ്‌വരയിലെ സാഹചര്യത്തെക്കുറിച്ച് ആശങ്ക രേഖപ്പെടുത്തിയ സംഘാംഗങ്ങള്‍, പ്രധാനമന്ത്രി നരേന്ദ്ര മോദിക്കു മാത്രമേ പ്രശ്‌നം പരിഹരിക്കാന്‍ സാധിക്കൂ എന്നു വ്യക്തമാക്കുകയും ചെയ്തു. മുത്തലാഖിന്റെ കാര്യത്തില്‍ പ്രധാനമന്ത്രി കൈക്കൊണ്ട നിലപാടിനെ അവര്‍ പ്രശംസിച്ചു. ഗവണ്‍മെന്റ് പദ്ധതികളായ ക്യാഷ്‌ലെസ് ഇടപാടുകളും സ്റ്റാര്‍ട്ടപ്പുകളും നിതി ആയോഗ് അടുത്തിടെ സംഘടിപ്പിച്ച ഹാക്കത്തോണും മറ്റും വഴി തങ്ങളുടെ സ്ഥാപനങ്ങള്‍ക്കുണ്ടായ നേട്ടങ്ങള്‍ സംഘാംഗങ്ങളില്‍പെട്ട, വിദ്യാഭ്യാസ സ്ഥാപനങ്ങളുമായി ബന്ധപ്പെട്ടു പ്രവര്‍ത്തിക്കുന്നവര്‍ വിശദീകരിച്ചു. കേന്ദ്ര ഗവണ്‍മെന്റിനു കീഴില്‍ ന്യൂനപക്ഷ ക്ഷേമ പദ്ധതികള്‍ നടപ്പാക്കുന്നതിനെ സംഘം പ്രശംസിച്ചു. പ്രതിനിധിസംഘാംഗങ്ങളെ സ്വാഗതം ചെയ്യവേ, ജനാധിപത്യത്തിന്റെ ഏറ്റവും വലിയ കരുത്ത് മൈത്രിയും കരുത്തുമാണെന്നു പ്രധാനമന്ത്രി പറഞ്ഞു. പൗരന്മാരെ വേര്‍തിരിച്ചു കാണാനുള്ള അവകാശം ഗവണ്‍മെന്റിന് ഇല്ലെന്നു വ്യക്തമാക്കിയ അദ്ദേഹം, നാനാത്വത്തില്‍ ഏകത്വമാണ് ഇന്ത്യയുടെ സവിശേഷതയെന്നു ചൂണ്ടിക്കാട്ടി. ആഗോളതലത്തില്‍ വര്‍ധിച്ചുവരുന്ന ഭീകരവാദത്തിന്റെ ഇരകളായിത്തീരാന്‍ ഇന്ത്യയുടെ പുതുതലമുറയെ അനുവദിക്കരുതെന്നും പ്രധാനമന്ത്രി പറഞ്ഞു. മുത്തലാഖ് പ്രശ്‌നത്തെ രാഷ്ട്രീയവല്‍ക്കരിക്കാന്‍ മുസ്ലീം സമുദായം അനുവദിക്കരുതെന്ന് അദ്ദേഹം ആവശ്യപ്പെട്ടു. ഈ പരിഷ്‌കാരം നടപ്പാക്കാനുള്ള ഉത്തരവാദിത്തം ഇവിടെ കൂടിയിരിക്കുന്നവര്‍ ഏറ്റെടുക്കണമെന്നു പ്രധാനമന്ത്രി ആഹ്വാനം ചെയ്തു. ജാമിയത് ഉലമ-ഇ-ഹിന്ദ് പ്രസിഡന്റ് മൗലാനാ ക്വാറി സയ്യിദ് മുഹമ്മദ് ഉസ്മാന്‍ മാന്‍സുര്‍പുരി, ജാമിയത് ഉലമ-ഇ-ഹിന്ദ് ജനറല്‍ സെക്രട്ടറി മൗലാനാ മഹമൂദ് എ. മദനി, അന്‍ജുമാന്‍ ഇ ഇസ്ലാം പ്രസിഡന്റ് ഡോ. സാഹിര്‍ ഐ. കാസി, പ്രഫ. അഖ്താറുല്‍ വാസി, മൗലാനാ ബദറുദ്ദീന്‍ അജ്മല്‍ തുടങ്ങിയവരാണു സംഘത്തിലുണ്ടായിരുന്നത്.
ഇന്‍സ്റ്റിറ്റ്യൂട്ട് ഓഫ് ചാര്‍ട്ടേഡ് അക്കൗണ്ടന്റ്‌സ് ഓഫ് ഇന്ത്യയും ഹയര്‍ കോളജസ് ഓഫ് ടെക്‌നോളജി, യുനൈറ്റഡ് അറബ് എമിറേറ്റ്‌സും തമ്മില്‍ 2011ല്‍ ഒപ്പുവെച്ച ധാരണാപത്രത്തിനും പ്രസ്തുത ധാരണാപത്രം പുതുക്കുന്നതിനും മന്ത്രിസഭയുടെ അംഗീകാരം

പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം ഇന്‍സ്റ്റിറ്റ്യൂട്ട് ഓഫ് ചാര്‍ട്ടേഡ് അക്കൗണ്ടന്റ്‌സ് ഓഫ് ഇന്ത്യ(ഐ.സി.എ.ഐ.)യും ഹയര്‍ കോളജസ് ഓഫ് ടെക്‌നോളജി(എച്ച്.സി.ടി.), യുനൈറ്റഡ് അറബ് എമിറേറ്റ്‌സും തമ്മില്‍ 2011ല്‍ ഒപ്പുവെച്ച ധാരണാപത്രത്തിനു മുന്‍കാല പ്രാബല്യത്തോടെ അംഗീകാരം നല്‍കുകയും പ്രസ്തുത ധാരണാപത്രം പുതുക്കുന്നതിന് അനുമതി നല്‍കുകയും ചെയ്തു. താഴെ പറയുന്ന വ്യവസ്ഥകള്‍ക്കു വിധേയമായാണു ധാരണാപത്രം പുതുക്കുക. 1. എച്ച്.സി.ടിയുടെ അക്കൗണ്ടിങ്, ഫിനാന്‍സ് എന്നിവയുമായി ബന്ധപ്പെട്ട പഠനപദ്ധതി പുനഃപരിശോധിക്കുന്നതിനുള്ള സാങ്കേതിക സഹായം ഐ.സി.എ.ഐ. നല്‍കും. 2. ഐ.സി.എ.ഐ. അംഗത്വം നേടുന്നതിനായി ഐ.സി.എ.ഐയുടെ ടെക്‌നിക്കല്‍ പ്രൊഫഷണല്‍ പരീക്ഷ എഴുതുന്നതിന് എച്ച്.സി.ടി. വിദ്യാര്‍ഥികള്‍ക്ക് അവസരമൊരുക്കുന്നതിനുവേണ്ടി പുതിയ പാഠ്യഭാഗങ്ങളും കോഴ്‌സുകളും ഐ.സി.എ.ഐ. നിര്‍ദേശിക്കും. 3. യോഗ്യരായ എച്ച്.സി.ടി. വിദ്യാര്‍ഥികള്‍ക്കായി ഐ.സി.എ.ഐയുടെ പ്രൊഫഷണല്‍ പരീക്ഷ നടത്തുന്നതിനുള്ള സാങ്കേതിക സഹായം ഐ.സി.എ.ഐ. ലഭ്യമാക്കും. 4. എച്ച്.സി.ടി. വിദ്യാര്‍ഥികള്‍ക്കും അധ്യാപകര്‍ക്കുമായി സെമിനാറുകളും ശില്‍പശാലകളും സംഘടിപ്പിക്കുന്നതിന് ഐ.സി.എ.ഐ. സഹകരിക്കും. 5. അനുബന്ധ വിഷയങ്ങളില്‍ അധ്യാപകരെ ഐ.സി.എ.ഐ. ലഭ്യമാക്കും. 6. എച്ച്.സി.ടി. വിദ്യാര്‍ഥികള്‍ക്കായി ഐ.സി.എ.ഐ. സര്‍ട്ടിഫിക്കേഷന്‍ കോഴ്‌സുകള്‍ നടത്തും. 7. ഐ.സി.എ.ഐയുടെ പ്രൊഫഷണല്‍, സാങ്കേതിക പരീക്ഷകള്‍ നടത്താനുള്ള സൗകര്യം എച്ച്.സി.ടി. ലഭ്യമാക്കും. 8. എച്ച്.സി.ടിയും ഐ.സി.എ.ഐയും അധ്യാപകരെയും വിദ്യാര്‍ഥികളെയും കൈമാറാനുള്ള പദ്ധതികള്‍ നടപ്പാക്കും. 9. യു.എ.യിലുള്ള എച്ച്.സി.ടിയുടെ കോളജുകളില്‍ പ്രൊഫഷണല്‍, സാങ്കേതിക സെമിനാറുകളും സമ്മേളനങ്ങളും നടത്താന്‍ ഐ.സി.എ.ഐയും എച്ച്.സി.ടിയും സഹകരിക്കും. എച്ച്.സി.ടി. ഇതിനായുള്ള വേദികള്‍ ഒരുക്കുകയും ഇത്തരം പരിപാടികളില്‍ പങ്കെടുക്കാന്‍ വിദ്യാര്‍ഥികളെ പ്രേരിപ്പിക്കുകയും ചെയ്യും. 10. എച്ച്.സി.ടിയുടെ സെന്റര്‍ ഓഫ് എക്‌സലന്‍സ് ഫോര്‍ അപ്ലൈഡ് റിസര്‍ച്ച് ആന്‍ഡ് ട്രെയിനിങ് (സേര്‍ട്ട്) വഴി യു.എ.ഇയില്‍ അക്കൗണ്ടിങ്ങിലും ഫിനാന്‍സിലും ഓഡിറ്റിലും ഹ്രസ്വകാല പ്രൊഫഷണല്‍ കോഴ്‌സുകള്‍ നടത്താനായി എച്ച്.സി.ടിയും ഐ.സി.എ.ഐയും സഹകരിച്ചു പ്രവര്‍ത്തിക്കും.
ബിഹാറില്‍ റെയില്‍പാലങ്ങളുടെ ശിലാഫലകം പ്രധാനമന്ത്രി അനാച്ഛാദനം ചെയ്തു

പട്‌നയില്‍ പുതുതായി നിര്‍മിച്ച റെയില്‍-കം-റോഡ് പാലത്തിന്റെ റെയില്‍ ഭാഗം പ്രധാനമന്ത്രി ശ്രീ. നരേന്ദ്ര മോദി രാഷ്ടത്തിനു സമര്‍പ്പിച്ചു. ഹാജിപ്പൂരിലായിരുന്നു ചടങ്ങ്. മംഗെറില്‍ പുതുതായി നിര്‍മിച്ച റെയില്‍-കം-റോഡ് പാലത്തില്‍ ഗുഡ്‌സ് ട്രെയിന്‍ ഓട്ടം ആരംഭിക്കുന്നതിന്റെ ശിലാഫലകവും അദ്ദേഹം അനാച്ഛാദനം ചെയ്തു. ഇതോടൊപ്പം, രാജേന്ദ്രപൂലിനു സമീപം മൊകാമയില്‍ മറ്റൊരു പാലത്തിനു പ്രധാനമന്ത്രി തറക്കല്ലിടുകയും ചെയ്തു. ചടങ്ങിനു സാക്ഷ്യംവഹിക്കാനെത്തിയ വന്‍ജനക്കൂട്ടത്തെ അഭിസംബോധന ചെയ്ത ശ്രീ. നരേന്ദ്ര മോദി, ഉദ്ഘാടനം ചെയ്യപ്പെട്ട പാലം ഗതാഗതം സുഗമമാക്കുകയും അതുവഴി ഈ മേഖലയിലെ ജനങ്ങളുടെ സാമ്പത്തികസ്ഥിതി മെച്ചപ്പെടാനും സഹായിക്കുമെന്നു ചൂണ്ടിക്കാട്ടി. ഈ പദ്ധതിക്കു തറക്കല്ലിട്ടത് ശ്രീ. അടല്‍ ബിഹാരി വാജ്‌പേയി പ്രധാനമന്ത്രിയും ഇപ്പോഴത്തെ ബിഹാര്‍ മുഖ്യമന്ത്രി ശ്രീ. നിതീഷ് കുമാര്‍ കേന്ദ്ര റെയില്‍വേ മന്ത്രിയുമായിരുന്നപ്പോഴാണെന്ന് അദ്ദേഹം ചൂണ്ടിക്കാട്ടി. രാജ്യത്തിന്റെ സമഗ്രവളര്‍ച്ചയ്ക്കു കിഴക്കന്‍ മേഖലയിലെ സംസ്ഥാനങ്ങള്‍ വികസിക്കേണ്ടത് അനിവാര്യമാണെന്നു പ്രധാനമന്ത്രി വ്യക്തമാക്കി. ഇന്ത്യയുടെ വികസനത്തിന്റെ സിരാകേന്ദ്രം കിഴക്കന്‍ ഭാരതത്തിലാണെന്ന് അദ്ദേഹം ഊന്നിപ്പറഞ്ഞു. ഇന്ത്യ വികസിക്കണമെങ്കില്‍ ബിഹാര്‍ വികസിക്കണമെന്നും പ്രധാനമന്ത്രി കൂട്ടിച്ചേര്‍ത്തു. അടിസ്ഥാനസൗകര്യ വികസനവും അതില്‍ തന്നെ വിശേഷിച്ച് റോഡുകളും റെയില്‍വേയുമാണു വികസനത്തിന്റെ വിത്തു വിതയ്ക്കുകയും അതിനു വേഗം പകരുകയും ചെയ്യുകയെന്നും അദ്ദേഹം പറഞ്ഞു. റെയില്‍വേയുടെ സമ്പൂര്‍ണ ആധുനികവല്‍ക്കരണത്തിന്റെ ആവശ്യകത പ്രധാനമന്ത്രി ഉയര്‍ത്തിക്കാട്ടി.
രാജമുന്ത്രി വിമാനത്താവളത്തിലെ 10.25 ഏക്കര്‍ സ്ഥലം കൈമാറുന്നതിന് മന്ത്രിസഭാനുമതി

രാജമുന്ത്രി വിമാനത്താവളത്തില്‍ എയര്‍പോര്‍ട്ട് അതോറിറ്റി ഓഫ് ഇന്ത്യയുടെ കൈവശമുള്ള 10.25 ഏക്കര്‍ സ്ഥലം ആന്ധ്രാ പ്രദേശ് ഗവണ്‍മെന്റിന്റെ പക്കലുള്ള തതുല്ല്യമായ വിസ്തൃതിയുള്ള സ്ഥലത്തിനായി കൈമാറ്റം ചെയ്യുന്നതിനുള്ള നിര്‍ദ്ദേശത്തിന് ശ്രീ നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. രാജ്യമുന്ത്രി വിമാനത്താവളത്തിന് ചുറ്റുമുള്ള ഗ്രാമങ്ങളില്‍ റോഡ് സൗകര്യം മെച്ചപ്പെടുത്തുന്നതിനാണ് ഈ സ്ഥലം വിനിയോഗിക്കുക. ഇതുവഴി വിമാനത്താവളത്തേയ്ക്കുള്ള റോഡ് സൗകര്യം മെച്ചപ്പെടുത്താനും സമീപത്തുള്ള കൃഷി സ്ഥലങ്ങളിലേയ്ക്ക് കര്‍ഷകര്‍ക്ക് റോഡ് മാര്‍ഗ്ഗം പോകാനും കഴിയും.
കോവിഡ്-19 സ്ഥിതിഗതികൾ അവലോകനം ചെയ്യാൻ പ്രധാനമന്ത്രി നാളെ മുഖ്യമന്ത്രിമാരുമായി സംവദിക്കും

കോവിഡ്-19 സ്ഥിതിഗതികൾ അവലോകനം ചെയ്യുന്നതിനായി പ്രധാനമന്ത്രി ശ്രീ നരേന്ദ്ര മോദി സംസ്ഥാന മുഖ്യമന്ത്രിമാരുമായി നാളെ ഏപ്രിൽ 27ന് ഉച്ചയ്ക്ക് 12 മണിക്ക് സംവദിക്കും. ഒരു ട്വീറ്റിൽ പ്രധാനമന്ത്രി പറഞ്ഞു: " നാളെ (ഏപ്രിൽ 27 ന് ) ഉച്ചയ്ക്ക് 12 മണിക്ക് കോവിഡ്-19 സ്ഥിതിഗതികൾ അവലോകനം ചെയ്യാൻ സംസ്ഥാന മുഖ്യമന്ത്രിമാരുമായി സംവദിക്കും"
ദുര്‍ഗാഷ്ടമി ആഘോഷവേളയില്‍ പ്രധാനമന്ത്രി ആശംസകള്‍ നേര്‍ന്നു

ദുര്‍ഗാഷ്ടമി ആഘോഷവേളയില്‍ പ്രധാനമന്ത്രി ശ്രീ.നരേന്ദ്ര മോദി ജനങ്ങള്‍ക്ക് ആശംസകള്‍ നേര്‍ന്നു. ‘ഏവര്‍ക്കും ദുര്‍ഗ്ഗാഷ്ടമി ആശംസകള്‍. അമ്മ ദുര്‍ഗ്ഗയുടെ അനുഗ്രഹം സമൂഹത്തില്‍ സന്തോഷവും സമാധാനവും കൊണ്ടുവരികയും എല്ലാ വിധത്തിലുമുള്ള അനീതികള്‍ തുടച്ചു നീക്കുകയും ചെയ്യട്ടെ’, പ്രധാനമന്ത്രി പറഞ്ഞു.
2016 ലെ  പാരാലിമ്പിക്സ് സ്വർണ മെഡൽ ജേതാവ് ദേവേന്ദ്ര  ജജാരിയയെ  പ്രധാനമന്ത്രി ആശംസിച്ചു

2016 ലെ പാരാലിമ്പിക്സ് സ്വർണ മെഡൽ ജേതാവ് ദേവേന്ദ്ര ജജാരിയയെ പ്രധാനമന്ത്രി ശ്രീ. നരേന്ദ്ര മോദി ആശംസിച്ചു . “പാരാലിമ്പിക്സിൽ ചരിത്രപ്രാധ്യാന്യമാർന്നതും തികച്ചും അർഹതയുള്ളതുമായ സ്വർണ മെഡൽ നേട്ടത്തിന് ദേവേന്ദ്ര ജജാരിയയ്ക്ക് അഭിനന്ദനങ്ങൾ. ഞങ്ങൾ അദ്ദേഹത്തിൽ അഭിമാനം കൊള്ളുന്നു. ” പ്രധാനമന്ത്രി പറഞ്ഞു.പ്രധാനമന്ത്രി പറഞ്ഞു.